Diari Oficial de la Generalitat Valenciana


Sumari del DOGV 5158, del 20-12-2005 (2005/13853)

RESOLUCIÓ de 2 de novembre de 2005, del director general d'Investigació i Transferència Tecnològica, per la qual s'adjudiquen ajudes per a accions especials de I+D en el marc del Pla de Competitivitat de l'Empresa Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5158

Data del DOGV
:   20-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13194


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 2 de novembre de 2005, del director general d'Investigació i Transferència Tecnològica, per la qual s'adjudiquen ajudes per a accions especials de I+D en el marc del Pla de Competitivitat de l'Empresa Valenciana. [2005/13997]
  
Per Orde de 15 de setembre de 2005, de la Conselleria d'Empresa, Universitat i Ciència (DOGV núm. 5.096, de 20 de setembre) es van convocar ajudes per a accions especials de I+D en el marc del Pla de Competitivitat de l'Empresa Valenciana.
  
La base 7 de l'annex I de l'esmentada orde disposa que una comissió presidida pel director general d'Investigació i Transferència Tecnològica i integrada per 3 vocals, un dels quals actua de secretari, ha de realitzar l'avaluació del contingut científic i la viabilitat de les propostes.
  
Per Resolució de 25 d'octubre, del director general d'Investigació i Transferència Tecnològica es van designar els vocals de la comissió d'avaluació que preveu l'orde. Esta comissió va avaluar les propostes rebudes, i va elevar la proposta de resolució al director general. D'acord amb la base 7 de l'orde de convocatòria, les sol·licituds van ser informades prèviament per part de l'Oficina per a la Gestió dels Plans Sectorials de Competitivitat Sectorials.
  
La base 8 de l'annex I de l'orde assenyala que finalitzat el procés de selecció, el director general d'Investigació i Transferència Tecnològica per mitjà de resolució ha de dictar la concessió o la denegació de les ajudes i ordena que la resolució d'adjudicació es publique en el Diari Oficial de la Generalitat Valenciana. Per la seua part l'article 3 disposa que es delega en el director general d'Investigació i Transferència Tecnològica l'exercici per a dictar les resolucions derivades d'esta convocatòria.
  
D'acord amb el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència, i l'Orde de 15 de setembre de 2005, de la Conselleria d'Empresa, Universitat i Ciència, per la qual es convoquen ajudes per a accions especial de I+D en el marc del Pla de Competitivitat de l'Empresa Valenciana, resolc:
  
Primer
  
Adjudicar les ajudes per a accions especials de I+D en el marc del Pla de Competitivitat de l'Empresa Valenciana per a l'exercici de 2005, que s'indica en l'annex, a les entitats beneficiàries i en les quanties que s'hi indiquen.
  
Segon
  
La present resolució, dictada per delegació del conseller d'Empresa, universitat i Ciència, s'ha de notificar a les entitats beneficiàries, amb indicació dels termes i de les condicions de la dita concessió. Les entitats beneficiàries han de complir amb les obligacions i amb les normes de justificació que preveu la convocatòria.
  
Tercer
  
Publicar la present resolució en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs de reposició amb caràcter potestatiu, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.